HR
8.9.2023.
Službeni list Europske unije
L 222/133
(28) u točki 6.2.4.2. podtočke 1. i 2. zamjenjuju se sljedećim: „1.
Pregled projekta radi ocjenjivanja razmaka između osi kolosijeka obavlja se s pomoću rezultata izračuna koje je obavio upravitelj infrastrukture ili ugovaratelj na temelju specifikacije na koju se upućuje u Dodatku T, indeksu [3].
Nazivni razmak između osi kolosijeka provjerava se na trasi pruge pri čemu su razmaci navedeni paralelno s vodoravnom ravninom.
Granični razmak ugradnje između osi kolosijeka provjerava se s pomoću polumjera i odgovarajućeg nadvišenja. 2.
Nakon sastavljanja, a prije puštanja u promet razmak između osi kolosijeka provjerava se na kritičnim mjestima pri čemu je granični razmak ugradnje između osi kolosijeka, kako je utvrđen u skladu sa specifikacijom na koju se upućuje u Dodatku T, indeksu [3], ostvaren za manje od 50 mm.”; (29) u točki 6.2.4.4. dodaje se sljedeća podtočka 3.: „3.
Pri sastavljanju, a prije puštanja u promet ocjenjuju se mjerne vrijednosti koje je dostavio podnositelj zahtjeva ili upravitelj infrastrukture radi pregleda najmanjeg polumjera vodoravnog zavoja.
Uzimaju se u obzir pravila za prihvaćanje radova koja je definirao upravitelj infrastrukture.”; (30) točka 6.2.4.6. zamjenjuje se sljedećim:
„6.2.4.6 Ocjenjivanje projektiranih vrijednosti ekvivalentne koničnosti Procjena projektnih vrijednosti ekvivalentne koničnosti obavlja se s pomoću rezultata izračuna upravitelja infrastrukture ili ugovaratelja na temelju specifikacije na koju se upućuje u Dodatku T, indeksu [5].”; (31) točka 6.2.4.10. zamjenjuje se sljedećim:
„6.2.4.10.
Postupak ocjenjivanja za postojeće konstrukcije
1.
Ocjenjivanje postojećih konstrukcija na temelju zahtjeva iz točke 4.2.7.4. stavka 3. točaka (b) i (c) obavlja se na jedan od sljedećih načina: (a) provjerom jesu li vrijednosti EN kategorija pruga u kombinaciji s dopuštenom brzinom koja je objavljena ili se njezina objava planira za pruge koje uključuju nove konstrukcije, u skladu sa zahtjevima iz Dodatka E; (b) provjerom jesu li vrijednosti EN kategorija pruga, u kombinaciji s dopuštenom brzinom određenom za mostove ili za projekt, ili alternativnim zahtjevima navedenima s LM71 i faktorom alfa (α) za P1 i P2, u skladu sa zahtjevima iz Dodatka E; (c) provjerom prometnih opterećenja utvrđenih za konstrukcije ili projekt prema minimalnim zahtjevima iz točaka 4.2.7.1.1., 4.2.7.1.2. i 4.2.7.2.
Pri preispitivanju vrijednosti faktora alfa (α) u skladu s točkama 4.2.7.1.1. i 4.2.7.2. potrebno je samo provjeriti je li vrijednost faktora alfa (α) u skladu s vrijednošću faktora alfa (α) navedenom u tablici 11.; (d) ako je zahtjev za postojeći most određen upućivanjem na model projektnog opterećenja HSLM iz Dodatka E, ocjenjivanje postojećeg mosta provodi se s pomoću jedne od sljedećih metoda: — provjerom specifikacije projekta postojećeg mosta, — provjerom specifikacije dinamičkog ocjenjivanja, — provjerom objavljene nosivosti postojećeg mosta u registru infrastrukture (RINF) za parametar 1.1.1.1.2.4.2.
(Sukladnost konstrukcija s modelom opterećenja za velike brzine (HSLM)); (e) ako je zahtjev za postojeći most određen upućivanjem na alternativne zahtjeve dinamičkog opterećenja (Dodatak E bilješka 8.), ocjenjivanje postojećeg mosta provodi se provjerom specifikacije dinamičkog ocjenjivanja tih alternativnih zahtjeva za opterećenje u odnosu na zahtjeve iz Dodatka E napomene 8.